VAIO-brugervejledning VPCEG1/VPCEH1/VPCEJ1/VPCEL1-serien

Concept

# Om genoprettelse

Genoprettelse er den proces, hvor du gendanner VAIO-computerens oprindelige standardindstillinger.
Du kan genoprette computeren på to måder:

- Fra genoprettelsesmedier

- Fra genoprettelsesområdet

## Hvornår skal jeg udføre en genoprettelse?

- Hvis din VAIO-computer er blevet ustabil

- Hvis din VAIO-computer er blevet inficeret med en computervirus

- Hvis der opstår problemer med VAIO-computeren, som ikke kan løses ved hjælp af fejlfinding

- Hvis du ved en fejltagelse har formateret C-drevet

## Hvilken software skal jeg bruge til at vedligeholde og genoprette min VAIO-computer?

Brug følgende software.

### VAIO Care

- Oprettelse af genoprettelsesmedier

- Kontrol af computerens hardware

### VAIO Care Rescue

- Redning (sikkerhedskopiering) af dine data

- Genoprettelse af din VAIO-computer

- Sletning af alle data på den indbyggede lagerenhed

Tip!

- Du kan finde flere oplysninger i Hjælp-filen i VAIO Care og VAIO Care Rescue.

## Hvad er et genoprettelsesområde?

Genoprettelsesområdet på den indbyggede lagerenhed indeholder data, der bruges til system- og programgenoprettelse. Almindeligvis kan du ikke ændre eller slette data i dette område. Der kan dog købes software, som er designet til dette formål.

## Hvorfor skal jeg oprette genoprettelsesmedier?

Genoprettelsesmedier bruges til at gendanne VAIO-computerens oprindelige standardindstillinger. Hvis Windows ikke kan startes, og du har slettet genoprettelsesområdet, skal du bruge genoprettelsesmedierne til at udføre genoprettelsen.
Opret genoprettelsesmedierne, så snart computeren er klar til brug.
Relaterede emner
Oprettelse af genoprettelsesmedier
Genoprettelse fra genoprettelsesområdet
Genoprettelse fra genoprettelsesmedier
Om genoprettelse