# Velkommen

Tillykke med købet af denne VAIO(R)-computer.
Denne Brugervejledning – Introduktion indeholder begrænsede oplysninger om din VAIO-computer. Hvis du vil opdatere denne fil til den komplette version af Brugervejledning, kan du finde flere oplysninger i Opdatering af brugervejledningen til den nyeste version.

### Indhold

- Opdatering af brugervejledningen til den nyeste version
- Forbindelse til internettet
- Opdatering af din VAIO-computer
- Sådan løser du problemer på din VAIO-computer ved hjælp af VAIO Care
- Find supportoplysninger
- Varemærker

^ Gå til toppen

# Opdatering af brugervejledningen til den nyeste version

Den komplette version af Brugervejledning er tilgængelig på internettet. Opdater denne Brugervejledning – Introduktion til den komplette version, så du altid kan få adgang til den – også når du er offline.
Med den komplette version af Brugervejledning kan du få oplysninger om:

- De enkelte komponenter
- Funktioner og brugen af computeren
- Sikkerhedsforanstaltninger
- Fejlfinding

### Bemærk!

Du skal oprette forbindelse fra din VAIO-computer til internettet, før du kan opdatere til den komplette version af Brugervejledning. Se Forbindelse til internettet for at få flere oplysninger om, hvordan computeren forbindes til internettet.

## Sådan henter du den komplette version af brugervejledningen

Hvis du opdaterer denne Brugervejledning – Introduktion, får du den komplette version af Brugervejledning med detaljerede oplysninger om din VAIO-computer.

1. Opret forbindelse fra computeren til internettet.
2. Luk dette vindue, og klik derefter på (Start), Alle programmer og VAIO Manual igen.
3. Der vises et vindue, hvor du bliver spurgt, om du vil opdatere vejledningen. Følg instruktionerne på skærmen.
Denne fil opdateres automatisk til den komplette version af Brugervejledning.

### Tip!

- Det kan tage lidt tid at fuldføre opdateringen.
- Hvis det vindue, hvor du bliver spurgt, om du vil opdatere din Brugervejledning, ikke vises, skal du kontrollere, at VAIO-computeren har forbindelse til internettet og gentage de trin, der er angivet ovenfor. Hvis opdateringsvinduet stadig ikke vises, skal du starte VAIO Update, så du kan finde og hente din Brugervejledning manuelt. Se Opdatering af din VAIO-computer for at få flere oplysninger om VAIO Update.

## Sådan får du vist hjælpen til Windows-operativsystemet og andre programmer

Hvis du har problemer med at bruge din VAIO-computer, kan du prøve at finde en løsning i Windows Hjælp og support eller i hjælpen til dine programmer.
Du kan få adgang til Windows Hjælp og support ved at klikke på (Start) og Hjælp og support.
^ Gå til toppen

# Forbindelse til internettet

Du skal oprette forbindelse fra din VAIO-computer til internettet, før du kan hente den komplette version af Brugervejledning.

## Inden du opretter forbindelse til internettet

Inden du kan bruge internettet, skal du tilmelde dig hos en internetudbyder og konfigurere de enheder, der er nødvendige, for at computeren kan oprette forbindelse til internettet.
Din internetudbyder tilbyder muligvis følgende typer internetforbindelser:

- Fiberoptisk bredbånd (FTTH)
- Bredbånd (DSL)
- Kabelmodem
- Satellit
- Modem

Hvis du vil have flere oplysninger om de enheder, der skal bruges til at få adgang til internettet, og om, hvordan computeren kobles på internettet, skal du kontakte din internetudbyder.
I det følgende bruges én af internetforbindelserne som et eksempel.

## Sådan bruger du netværket (LAN)

Du kan forbinde din VAIO-computer til netværk ved hjælp af et LAN-kabel (medfølger ikke). Tilslut den ene ende af LAN-kablet (medfølger ikke) til LAN-porten på computeren og den anden ende til netværket. Kontakt din netværksadministrator, hvis du vil have flere oplysninger om de indstillinger og enheder, der skal bruges til en LAN-forbindelse.

### Bemærk!

Forbindelsen, indstillingsmetoden og de krævede enheder kan variere afhængigt af dit netværksmiljø.

## Sådan bruger du det trådløse LAN-netværk (Wi-Fi)

Du skal først oprette en trådløs LAN-kommunikationsforbindelse mellem computeren og et adgangspunkt (medfølger ikke). Se Windows Hjælp og support for at få flere oplysninger.

## Sådan aktiverer du trådløs LAN-kommunikation med VAIO Easy Connect

Du kan nemt konfigurere en trådløs LAN-kommunikationsforbindelse ved at følge instruktionerne i VAIO Easy Connect. VAIO Easy Connect er især en hjælp, første gang du skal konfigurere en trådløs internetforbindelse derhjemme, eller når du skal oprette forbindelse til et offentligt trådløst netværk (et Wi-Fi-hotspot).

1. Klik på (Start), Alle programmer, VAIO Easy Connect og Easy Internet Connection Setup.
2. Følg instruktionerne på skærmen for at konfigurere en trådløs LAN-kommunikationsforbindelse.

^ Gå til toppen

# Opdatering af din VAIO-computer

Husk at opdatere din VAIO-computer ved hjælp af følgende programmer for at forbedre computerens effektivitet, sikkerhed og funktionalitet.

### Bemærk!

Din VAIO-computer skal have forbindelse til internettet, for at du kan hente opdateringer.

## Sådan bruger du Windows Update

Med Windows Update kan du gøre din VAIO-computer mere stabil.

1. Klik på (Start), Alle programmer og Windows Update.
2. Følg instruktionerne på skærmen.

## Sådan bruger du VAIO Update

Når der er nye opdateringer på internettet, får du automatisk besked om det via VAIO Update, der henter og installerer opdateringerne på computeren.

1. Klik på (Start), Alle programmer og VAIO Update.
2. Følg instruktionerne på skærmen.

## Sådan opdaterer du antivirussoftwaren

Sørg for, at du har installeret de seneste opdateringer til dine internetsikkerhedsprogrammer, så din VAIO-computer er beskyttet mod sikkerhedstrusler. Du kan hente og installere opdateringerne fra producentens websted.

1. Klik på (Start), Alle programmer, og vælg antivirussoftwaren.
2. Følg instruktionerne på skærmen for at fuldføre opdateringerne.

^ Gå til toppen

# Sådan løser du problemer på din VAIO-computer ved hjælp af VAIO Care

Med VAIO Care kan du regelmæssigt kontrollere computerens ydeevne og optimere din VAIO-computer, så den hele tiden fungerer optimalt. Start VAIO Care, hver gang der opstår et problem.
VAIO Care indeholder supportoplysninger og løsningsforslag, der giver dig mulighed for at løse problemet.

## Sådan starter du VAIO Care

Tryk på ASSIST-tasten, mens din VAIO-computer er tændt.
Nedenfor vises et eksempel på VAIO Care-skærmbilledet på engelsk.

### Bemærk!

Tryk ikke på ASSIST-tasten, mens din VAIO-computer er i dvaletilstand.

### Tip!

- Du kan også klikke på (Start), Alle programmer og VAIO Care for at starte VAIO Care.
- Du kan finde flere oplysninger i hjælpen til VAIO Care.
- Hvis du trykker på ASSIST-tasten, mens VAIO-computeren er slukket, startes VAIO Care Rescue. VAIO Care Rescue kan bruges til at genoprette computeren i nødstilfælde, f.eks. hvis Windows ikke kan starte.

^ Gå til toppen

# Find supportoplysninger

På Sonys supportwebsted kan du hurtigt finde oplysninger om almindelige problemer. Du kan finde supportoplysninger, f.eks. webadressen til supportwebstedet, i VAIO Care eller i den medfølgende Guiden Hurtig start.

## Sådan får du adgang til Sonys supportwebsted fra VAIO Care

1. Klik på (Start), Alle programmer og VAIO Care.
2. Klik på Contact Sony.
Nedenfor vises et eksempel på VAIO Care-skærmbilledet på engelsk.

^ Gå til toppen

# Varemærker

- SONY og SONY-logoet er registrerede varemærker tilhørende Sony Corporation.
- VAIO, VAIO-logoet og andre navne på Sony-produkter- eller -tjenester er varemærker eller registrerede varemærker tilhørende Sony Corporation.
- Alle andre navne på systemer, produkter og tjenester er varemærker tilhørende deres respektive ejere.
- I denne vejledning er mærkerne TM eller (R) ikke angivet.

^ Gå til toppen

Copyright 2011 Sony Corporation