VAIO-brugervejledning VPCEG1/VPCEH1/VPCEJ1/VPCEL1-serien

Reference

# Om brugen af BLUETOOTH(R)-funktionen <Modeller med BLUETOOTH>

Læs følgende forholdsregler og retningslinjer, inden du bruger BLUETOOTH-funktionen.

- I nogle lande eller regioner kan de lokale myndigheder have fastlagt begrænsninger for brugen af BLUETOOTH-funktionen.

- BLUETOOTH-funktionen fungerer muligvis ikke sammen med visse enheder. Det afhænger af producenten og den softwareversion, som producenten anvender. Tjek systemkravene for BLUETOOTH-enheden, inden du køber den.
  Du kan finde flere oplysninger om BLUETOOTH-enheder på VAIO-webstedet med support.
  Nogle BLUETOOTH-enheder kræver en godkendelse (pardannelse), inden der oprettes forbindelse til en anden enhed. Udfør godkendelsesprocessen, inden der oprettes forbindelse til disse enheder.

- BLUETOOTH-enheder bruger båndet på 2,4 GHz, som anvendes af en række forskellige enheder. BLUETOOTH-enheder anvender teknologier til at minimere radiointerferensen fra andre enheder, der benytter samme bånd. Der kan dog stadig forekomme radiointerferens, som reducerer kommunikationshastigheden og kommunikationsrækkevidden eller afbryder kommunikationen.

- Kommunikationshastigheden og -rækkevidden kan variere. Den afhænger af følgende forhold:

- Afstanden mellem kommunikationsenhederne

- Eventuelle forhindringer mellem enhederne

- Det omgivende miljø, herunder eventuelle vægge og vægmaterialer

- Enhedernes konfiguration

- Den anvendte software

- Radiokommunikationsforbindelserne
  kan blive afbrudt pga. dårlige betingelser for radiosignaler.

- Hvis din VAIO-computer understøtter BLUETOOTH Core Specification Version 2.1 + EDR, og hvis både BLUETOOTH-funktionen og den trådløse LAN-funktion på 2,4 GHz er aktiveret, kan der forekomme interferens, som giver en lavere kommunikationshastighed eller andre problemer.

- Der kan oprettes en forbindelse med højhastighedskommunikation mellem VAIO-computeren og en BLUETOOTH-enhed, hvis begge enheder er kompatible med BLUETOOTH Core Specification Version 3.0 + HS. For at kunne anvende højhastighedskommunikation skal både den trådløse LAN-funktion og BLUETOOTH-funktionen aktiveres på computeren.

- Store filer kan blive beskadiget under kontinuerlig overførsel pga. nogle begrænsninger ved BLUETOOTH-standarden og elektromagnetisk interferens i miljøet.

- Hvis der sluttes flere BLUETOOTH-enheder til VAIO-computeren, kan kanalen blive overbelastet, så enhedernes ydeevne reduceres. Dette er en normal egenskab ved BLUETOOTH-teknologien. Det er ikke et tegn på en funktionsfejl.

- Hvis du afspiller videoer på VAIO-computeren, og lydsignalet kommer fra en tilsluttet BLUETOOTH-enhed, er det ikke sikkert, at lyd og video er synkroniseret korrekt. Dette forekommer ofte i forbindelse med BLUETOOTH-teknologien. Det er ikke et tegn på en funktionsfejl.

- Alle BLUETOOTH-enheder skal godkendes via den procedure, der er angivet af Bluetooth SIG, for at sikre, at de overholder BLUETOOTH-specifikationen.
  Selvom BLUETOOTH-specifikationen overholdes, kan de enkelte enheders ydeevne, specifikationer og driftsmæssige procedurer variere. Der kan derfor forekomme situationer, hvor udvekslingen af data ikke er mulig.

- Det kan ikke garanteres, at alle BLUETOOTH-enheder er kompatible med din VAIO-computer.

- Hvis du vil afbryde BLUETOOTH-funktionen øjeblikkeligt, skal du sætte knappen WIRELESS på OFF.

Relaterede emner
Om BLUETOOTH(R)-funktionen <Modeller med BLUETOOTH>
Kommunikation med en anden BLUETOOTH(R)-enhed, f.eks. en mus <Modeller med BLUETOOTH>
Afbrydelse af BLUETOOTH(R)-kommunikationen <Modeller med BLUETOOTH>
Om BLUETOOTH(R)-sikkerhed <Modeller med BLUETOOTH>
Om brugen af den trådløse LAN-funktion