VAIO-brugervejledning VPCEG1/VPCEH1/VPCEJ1/VPCEL1-serien

Ofte stillede spørgsmål

#### Hvorfor er min BLUETOOTH(R)-forbindelse så langsom?

- Dataoverførselshastigheden afhænger af forhindringer og/eller afstanden mellem de to enheder, radiobølgekvaliteten og enhedens konfiguration eller den anvendte software.
  Flyt din VAIO-computer og BLUETOOTH-enheden tættere på hinanden.

- Hvis den version af BLUETOOTH-standarden, som anvendes på den BLUETOOTH-enhed, du vil kommunikere med, ikke er identisk med versionen på din VAIO-computer, kan kommunikationshastigheden blive langsommere.

- Hvis din VAIO-computer understøtter BLUETOOTH Core Specification Version 2.1 + EDR, og hvis både BLUETOOTH-funktionen og den trådløse LAN-funktion er aktiveret, kan der forekomme interferens, som giver en lavere kommunikationshastighed eller andre problemer.

- Din VAIO-computer og BLUETOOTH-enhederne skal understøtte BLUETOOTH Core Specification Version 3.0 + HS, for at der kan oprettes en forbindelse med højhastighedskommunikation mellem dem. Du skal desuden have aktiveret både den trådløse LAN-funktion og BLUETOOTH-funktionen på computeren. Nogle BLUETOOTH-profiler understøtter ikke højhastighedskommunikation.