VAIO-brugervejledning VPCEG1/VPCEH1/VPCEJ1/VPCEL1-serien

Reference

# Om brugen af strømkilden

Læs følgende forholdsregler, inden du slutter din VAIO-computer til elnettet.

- Hvis du fjerner batteriet, mens din VAIO-computer er tændt eller i slumretilstand, og computeren ikke er tilsluttet elnettet, mister du alle data, der ikke er gemt.

- Hvis du ikke skal bruge computeren i længere tid, mens den er koblet fra elnettet, skal du sætte computeren i dvaletilstand eller slukke den.

## Om vekselstrømsadapteren

- Brug den vekselstrømsadapter, der fulgte med din VAIO-computer, eller originale Sony-produkter. Brug ikke andre vekselstrømsadaptere, da de kan forårsage funktionsfejl.

- Slut ikke vekselstrømsadapteren til en strømomformerenhed, f.eks. en strømomformer til rejsebrug. Det kan medføre overophedning eller funktionsfejl.

- Hvis vekselstrømsadapteren bliver beskadiget eller går i stykker, må du ikke bruge den.

## ﻿Om at tænde din VAIO-computer

- Din VAIO-computer indeholder magnetiske komponenter. Derfor skal du holde magnetiske lagermedier, f.eks. disketter, væk fra computeren for at undgå at beskadige dine data.

- VAIO-computeren registrerer fejlagtigt, at LCD-skærmen er lukket, når du flytter magnetiske enheder tættere på computeren, hvorefter computeren skifter automatisk til slumretilstand (hvis standardindstillingerne er valgt). Hold magnetiske enheder væk fra computeren.

Relaterede emner
Tilslutning af en strømkilde
Sådan tænder du din VAIO-computer
Sådan lukker du din VAIO-computer
Genstart af VAIO-computeren