VAIO-brugervejledning VPCEG1/VPCEH1/VPCEJ1/VPCEL1-serien

Opgave

# Indsættelse/fjernelse af en "Memory Stick"

Du kan bruge en "Memory Stick" til at gemme data eller overføre billeder mellem et digitalkamera og din VAIO-computer. Benyt følgende fremgangsmåde til at indsætte/fjerne en "Memory Stick".

## Sådan indsætter du en "Memory Stick"

1. Find "Memory Stick Duo"-slotten.

1. Hold din "Memory Stick" [Detaljer], så pilen peger mod slotten, og skub forsigtigt mediet ind, indtil der lyder et klik.

Din "Memory Stick" registreres automatisk af systemet, og indholdet på den vises*. Hvis der ikke åbnes en dialogboks eller et vindue på skrivebordet, skal du klikke på (Start) og Computer. Dobbeltklik derefter på "Memory Stick"-ikonet*.
* Drevbogstavet for "Memory Stick"-slotten, f.eks. "E:", kan variere, afhængigt af systemkonfigurationen på din VAIO-computer.
Bemærk!

- "Memory Stick"-ikonet vises i vinduet Computer, efter du har indsat din "Memory Stick" i slotten.

- Hvis du har besvær med at indsætte din "Memory Stick", skal du forsigtigt fjerne den og kontrollere, om den vender rigtigt. Sørg for, at pilen på din "Memory Stick" peger i den rigtige retning, når den indsættes. Hvis du har besvær med at indsætte din "Memory Stick", må du ikke forsøge at tvinge den på plads, da du risikerer at beskadige VAIO-computeren eller mediet.

Tip!

- Første gang du indsætter en "Memory Stick" i slotten, bliver du muligvis bedt om at installere driversoftwaren. I så fald skal du følge installationsvejledningen på skærmen.

## Sådan fjerner du en "Memory Stick"

1. Find "Memory Stick Duo"-slotten.

1. Kontroller, at indikatoren for medieadgang er slukket.

1. Skub din "Memory Stick" ind i VAIO-computeren, og slip den.

1. Træk din "Memory Stick" ud af slotten.

Bemærk!

- Fjern ikke din "Memory Stick", mens medieadgangsindikatoren lyser. Hvis du gør det, kan du miste data. Det kan tage længere tid at indlæse store mængder data, så kontroller, at indikatoren er slukket, inden du fjerner din "Memory Stick".

- Vær forsigtig, når du fjerner en "Memory Stick", så den ikke pludselig skubbes ud, mens du ikke er parat.

Relaterede emner
Om "Memory Stick"
Kompatible "Memory Stick"-medier
Formatering af en "Memory Stick"
Om brugen af en "Memory Stick"