VAIO-brugervejledning VPCEG1/VPCEH1/VPCEJ1/VPCEL1-serien

Reference

# Om brugen af batteriet

Læs følgende forholdsregler og retningslinjer, inden du bruger batteriet.

## Om batteriet

- Det medfølgende batteri er designet specifikt til din VAIO-computer.

- Af hensyn til din sikkerhed bør du kun bruge det medfølgende batteri eller et andet batteri, som Sony har angivet til denne computer.

- Opladningen af batteriet kan af sikkerhedshensyn blive afbrudt ved høje eller lave temperaturer.

- Når VAIO-computeren er tilsluttet en stikkontakt via vekselstrømsadapteren, bruger den strøm fra elnettet, selvom batteriet er indsat.

- Det medfølgende batteri er ikke fuldt opladet på leveringstidspunktet.

- Der udvikles varme inde i batteriet, når det bruges eller oplades. Dette er normalt og bør ikke give anledning til bekymring.

- Brug ikke din VAIO-computer, uden at batteriet er indsat, da det kan medføre funktionsfejl på computeren.

## Om afladning af batteriet

Et opladet batteri bliver med tiden gradvist afladet, selvom det ikke er i brug. Hvis batteriet ikke bruges i en længere periode, kan det blive tømt for strøm. Det anbefales, at du genoplader batteriet, inden det tages i brug.

## Om batteriets levetid

Batteriets levetid varierer. Det afhænger af, hvordan computeren bruges, og hvilke indstillinger der er valgt.

## Om udskiftning af et opbrugt batteri

- Batteriet nedbrydes med tiden. Kapaciteten bliver gradvist mindre, når batteriet genoplades og aflades gentagne gange. Det betyder, at batteriet efter lang tids brug kan blive tømt hurtigt, selvom det er fuldt opladet, og på et tidspunkt er det nødvendigt at udskifte batteriet. Hvis batteriet tømmes hurtigt, skal du tjekke batteristatus og erstatte batteriet med et nyt batteri, der er angivet af Sony.

- Hvis batteriet hurtigt løber tør for strøm, selvom det er fuldt opladet, eller hvis det har nået slutningen af sin levetid, skal du erstatte det med et nyt batteri.

## Ved brug af strømbesparelsestilstanden

Hvis batteriet løber tør for strøm i slumretilstand, mister du alle de data, som ikke blev gemt, før VAIO-computeren skiftede til slumretilstand. Disse data kan ikke gendannes. Sørg for at gemme alle data, inden du sætter computeren i slumretilstand.
I dvaletilstand gemmes alle data og visningen på brugerfladen (f.eks. vinduernes placering, størrelse osv.) på den indbyggede lagerenheden. Det betyder, at du ikke mister data, selvom batteriet løber tør for strøm. Hvis du ikke kan slutte computeren til elnettet i en længere periode, skal du sætte computeren i dvaletilstand.

## Når batteriet er ved at løbe tør for strøm

- Hvis batteriet løber tør for strøm, mens du er væk, afbrydes strømmen, og du mister de eventuelle data, du arbejder med. Når VAIO-computeren kører på batteristrøm, skal du huske at gemme dine data ofte og sætte computeren i dvaletilstand, hvis det er nødvendigt.

Relaterede emner
Om brugen af strømkilden